Κούτσουρα του Δαλαμάγκα

Τα «Κούτσουρα» ήταν ταβέρνα-παράγκα στη Θεσσαλονίκη, με ιδιοκτήτη τον Γιώργο Δαλαμάγκα, στην οδό Νικηφόρου Φωκά 18, περίπου στη διασταύρωση με την οδό Τσιμισκή.

Ιστορία
Ο Γιώργος Δαλαμάγκας (γεν. 1905), ήταν δημοφιλέστατος Θεσσαλονικιός με καταγωγή από τη Θράκη, άνθρωπος με ψηλό παράστημα, γαλαντόμος και επιρρεπής στον τζόγο. Το 1935 (αλλού αναφέρεται το 1941Οι ταβέρνες της παλιάς Θεσσαλονίκης, Κώστας Τομανάς, 1991, εκδόσεις Έξαντας.) άνοιξε τα «Κούτσουρα» στην οδό Νικηφόρου Φωκά, όπου και βρίσκονταν εκεί για 11 χρόνια.Άρθρο-συνέντευξη του Γιώργου Δαλαμάγκα στον Λευτέρη Παπαδόπουλο, για την εφημερίδα Τα Νέα, φύλλο 12/8/1972. Μετά την Κατοχή, το 1946, μετέφερε την ταβέρνα του στην οδό Αγ. Σοφίας 22, μέχρι το 1957.Άρθρο Η Ακρόπολη του ρεμπέτικου τραγουδιού, του Βασίλη Πλάτανου, 2009, εφημερίδα Αυγή.

Στα χρόνια της Κατοχής ο Βασίλης Τσιτσάνης, ο Μάρκος Βαμβακάρης και Γιάννης Παπαϊωάννου δούλευαν σε αυτήν την ταβέρνα. Αργότερα, ο Τσιτσάνης την απαθανάτισε στο τραγούδι του Μπαξέ Τσiφλίκι ή Χατζή Μπαξέ του 1942:

Ο Γιώργος Δαλαμάγκας ήταν για 9 χρόνια γραμματέας στο Σωματείο Εστιατόρων - Κέντρων Διασκέδασης της Θεσσαλονίκης. Κατά τη διάρκεια της Κατοχής, αλλά και αργότερα, πλούτισε πουλώντας τεράστιες ποσότητες μπύρας. Ύστερα ξέπεσε, λόγω του τζόγου, και δούλευε ως σερβιτόρος σε ξένες ταβέρνες. Εκτός από τα «Κούτσουρα» είχε άλλες 4 ταβέρνες, μεταξύ των οποίων το «Σιντριβάνι» από το 1932, το «Αλκαζάρ» και το εστιατόριο «Μεντιτερανέ» από το 1952 έως το 1957. Πέθανε σε γηροκομείο στο Λεμπέτ, τη δεκαετία του 1970, μετά από πολυτάραχη ζωή.

Παραπομπές

Βλέπε επίσης
Μπαξέ Τσιφλίκ
Μπεχτσινάρι
Βάρνα

Κατηγορία:Κτίρια και κατασκευές στη Θεσσαλονίκη
Κατηγορία:Ρεμπέτικο
Κατηγορία:Χώροι εστίασης στην Ελλάδα